Τζασμίν Καμάτσο-Κουίν

Η Τζασμίν Καμάτσο-Κουίν (Jasmine Camacho-Quinn, γεννήθηκε στις 21 Αυγούστου 1996) είναι Πορτορικανή αθλήτρια του στίβου στα  100 μέτρα με εμπόδια. Στους Ολυμπιακούς Αγώνες του 2021, έγινε ο δεύτερος Πορτορικανός αθλητής ανεξαρτήτως φύλου που κέρδισε ποτέ χρυσό μετάλλιο σε οποιοδήποτε άθλημα εκπροσωπώντας το Πουέρτο Ρίκο και η πρώτη αθλήτρια ή αθλητής του στίβου(παλαιότερα οι αθλητές του νησιού αγωνίζονταν εκπροσωπώντας τις ΗΠΑ). 

Ενώ στον τελικό των 100 μ. με εμπόδια κέρδισε με χρόνο 12,37 δευτερόλεπτα, στον ημιτελικό σημείωσε πολύ καλύτερη επίδοση: με 12,26 δευτερόλεπτα καταρρίπτοντας έτσι το ατομικό της και το ολυμπιακό ρεκόρ, ισοφαρίζοντας την τέταρτη καλύτερη επίδοση όλων των εποχών.

Έχει κατακτήσει δύο μετάλλια σε Παγκόσμια Πρωταθλήματα: το 2022 το χάλκινο με επίδοση 12,23 δευτερόλεπτα (με ευνοϊκό άνεμο) και το 2023 το αργυρό με 12,44.
Η Καμάτσο-Κουίν είχε συμμετάσχει στο ίδιο αγώνισμα και στους Ολυμπιακούς Αγώνες του 2016, πετυχαίνοντας επίδοση 12,70 δευτερόλεπτα στις σειρές, χρόνο που θα της είχε εξασφαλίσει την πέμπτη θέση στον τελικό εκείνων των αγώνων. Ωστόσο στον ημιτελικό είχε κτυπήσει σε ένα εμπόδιο, πέφτοντας κάτω, και έτσι είχε αποκλεισθεί από τον τελικό.

Παραπομπές

 Εξωτερικοί σύνδεσμοι 
 Η Τζ. Καμάτσο-Κουίν στον ιστότοπο των Ολυμπιακών Αγώνων
 Η Τζ. Καμάτσο-Κουίν στο worldathletics.org

Κατηγορία:Εμποδιστές
Κατηγορία:Πορτορικανοί αθλητές
Κατηγορία:Χρυσοί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Κάτοχοι μεταλλίων του Παγκοσμίου Πρωταθλήματος Στίβου